સાંજ પડ્યે ટ્રેઇન ચાલવા લાગી. હંમેશાની માફક ધારણાઓ વહેવા લાગી. મિલા ફેફરબર્ગ માનતી હતી, કે તેમની ટ્રેન જો શિન્ડલરની ફેક્ટરીએ નહીં પહોંચે તો ટ્રેનમાંથી અડધી સ્ત્રીઓ તો એક અઠવાડિયું પણ નહીં જીવે! પોતાના જીવનના પણ બહુ થોડા દિવસો બચ્યા હોવાનું એ કહેતી હતી. લ્યુસિયાને સ્કાર્લેટ ફિવર હતો. શ્રીમતી ડ્રેસનરને ડેન્કાનો સહારો હતો, પરતુ મરડાને કારણે એ ખૂબ જ નબળાં પડી ગયાં હતાં, અને મરવાના વાંકે જ જીવી રહ્યાં હતાં!